L 101/8
SL
Uradni list Evropske unije
29.3.2022
2021 v skladu z Uredbo (EU) 2016/429 in Delegirano uredbo (EU) 2020/686, ki jih je odpremila skupina za zbiranje ali pridobivanje zarodkov, ki je oocite ali zarodke odvzela oziroma zbrala ali pridobila (vzorec „EQUI-OOCYTESEMB-A-INTRA“).
Točko II.2.5.2 navedenih vzorcev bi bilo treba popraviti za pojasnitev, da je treba enoprste kopitarje darovalce semen, oocitov in zarodkov namesto v enem samem obratu gojiti v obratih, na katerih venezuelski encefalomielitis enoprstih kopitarjev, durina, surra (Trypanosoma evansi), infekciozna anemija enoprstih kopitarjev, nalezljivi metritis kobil (Taylorella equigenitalis), okužba z virusom stekline in vranični prisad niso bili prijavljeni vsaj 30 dni pred datumom prvega odvzema semena ali oocitov oz.
zbiranja zarodkov ter v obdobju odvzema oz.
zbiranja.
Poleg tega bi bilo treba spremeniti rubriko I.30 opomb k delu I vzorca „EQUI-SEM-AINTRA“, da se vključi opis testov.
(8)
Člen 13 Izvedbene uredbe (EU) 2021/403 določa, da veterinarska spričevala in deklaracije, ki se uporabljajo za premike nekaterih kategorij kopenskih živali in nekaterih vrst njihovega zarodnega materiala med državami članicami, ustrezajo enemu od vzorcev v Prilogi I k navedeni uredbi, ki so navedeni v navedenem členu, odvisno od kategorij ptic in zadevnega materiala.
V poglavju 61 navedene priloge sta določena vzorec veterinarskega spričevala in vzorec deklaracije za premike psov, mačk in belih dihurjev med državami članicami.
Točka II.2.2 navedenega vzorca spričevala vsebuje očitne napake in jo je treba pojasniti.
Zato bi bilo treba v skladu s tem popraviti navedeni vzorec.
(9)
Prilogo I k Izvedbeni uredbi (EU) 2021/403 bi bilo zato treba ustrezno spremeniti in popraviti.
(10)
Člen 14 Izvedbene uredbe (EU) 2021/403 določa, da veterinarska spričevala in veterinarska/uradna spričevala, ki se uporabljajo za vstop nekaterih kategorij kopitarjev v Unijo, ustrezajo enemu od vzorcev v Prilogi II k navedeni uredbi, ki so navedeni v navedenem členu, odvisno od zadevne vrste.
V poglavju 4 navedene priloge je določen vzorec veterinarskega/uradnega spričevala za vstop ovc in koz v Unijo (vzorec „OV/CAP-X“).
Točki II.2.2 in II.2.11.6 potrdila o zdravstvenem stanju živali navedenega vzorca vsebujeta očitne napake in ju je treba pojasniti.
Zato bi bilo treba v skladu s tem popraviti navedeni vzorec.
(11)
Člen 15 Izvedbene uredbe (EU) 2021/403 določa, da veterinarska spričevala in veterinarska/uradna spričevala ter deklaracije, priložene navedenim spričevalom, ki se uporabljajo za vstop nekaterih kategorij enoprstih kopitarjev v Unijo ali njihov tranzit skozi Unijo, ustrezajo enemu od vzorcev v Prilogi II k navedeni uredbi, ki so navedeni v navedenem členu, odvisno od zadevnega premika.
V poglavjih 12 do 15 navedene priloge so določeni vzorec veterinarskega/uradnega spričevala in vzorec deklaracije za vstop enoprstih kopitarjev, ki niso namenjeni za zakol, v Unijo (vzorec „EQUI-X“), vzorec veterinarskega/uradnega spričevala in vzorec deklaracije za vstop enoprstih kopitarjev, namenjenih za zakol, v Unijo (vzorec „EQUI-Y“), vzorec veterinarskega spričevala in vzorec deklaracije za tranzit enoprstih kopitarjev, ki niso namenjeni za zakol, skozi Unijo (vzorec „EQUI-TRANSIT-X“) ter vzorec veterinarskih spričeval in vzorec deklaracije za tranzit enoprstih kopitarjev, namenjenih za zakol, skozi Unijo (vzorec „EQUI-TRANSIT-Y“).
V skladu s členom 13 Delegirane uredbe (EU) 2020/692 je najdaljše obdobje, ki lahko preteče med kliničnim pregledom in odhodom enoprstih kopitarjev, razen registriranih enoprstih kopitarjev, 24 ur za navedeno kategorijo živali.
V skladu s členom 3 Delegirane uredbe (EU) 2020/692 mora biti spričevalo izdano v obdobju 10 dni pred datumom prihoda pošiljke na mejno kontrolno točko, v primeru prevoza po morju pa se to obdobje lahko podaljša za dodatno obdobje, ki ustreza trajanju potovanja po morju.
Navedene vzorce bi bilo zato treba ustrezno popraviti.
(12)
Poleg tega so v poglavjih 16, 17 oz.
18 Priloge II k Izvedbeni uredbi (EU) 2021/403, kot so navedena v členu 15 navedene uredbe, določeni vzorec veterinarskega spričevala in vzorec deklaracije za ponovni vstop registriranih konjev za dirke, tekmovanja in kulturne prireditve v Unijo po začasnem izvozu za obdobje, ki ni daljše od 30 dni (vzorec „EQUI-RE-ENTRY-30“), vzorec veterinarskega spričevala in vzorec deklaracije za ponovni vstop registriranih konjev za tekmovanja v Unijo po začasnem izvozu za obdobje, ki ni daljše od 90 dni, za sodelovanje na konjeniških